钦定古今图书集成/理学汇编/学行典/第134卷 > 易经 > 《损卦》
## 钦定古今图书集成/理学汇编/学行典/第134卷 > 易经 > 《损卦》

损益盈虚，与时偕行。

〈程传〉或损或益，或盈或虚，唯随时而已。“过者损之，不足者益之，亏者盈之，实者虚之”，与时偕行也。〈大全〉中溪张氏曰：“当其可之谓时，当损而损，时也。不当损而损，则非时矣。损其盈者，益其虚者，适时之宜，与之偕行，虽圣人亦不能违乎时也。”